NaiveNeuron/SloPal huggingface dataset:
Blanár, Juraj, podpredseda NR SR (2021-07-01):
Ďakujem, pán minister. Teraz poprosím pána ministra zdravotníctva Vladimíra Lengvarského, aby odpovedal na otázku pána poslanca Tomáša Valáška: „Je pravda, že očkovanie nie je prístupné všetkým cudzincom s povolením na pobyt v Slovenskej republike, ale len tým s platným zdravotným poistením? Ak je to pravda, nezvyšuje toto rozhodnutie riziko šírenia koronavírusu na Slovensku?“ Pán minister, nech sa páči, môžete odpovedať.
Blanár, Juraj, podpredseda NR SR (2022-05-24):
Osem faktických poznámok na vaše vystúpenie, pán poslanec. Miroslav Žiak ako prvý. Nech sa páči.
Laššáková, Jana, podpredsedníčka NR SR (2015-02-12):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pani poslankyňa Šípošová. Končím možnosť prihlásiť sa do rozpravy ústne. Nech sa páči, pani poslankyňa Šípošová, máte slovo.
Bugár, Béla, doterajší podpredseda NR SR (2012-04-04):
Lucia Nicholsonová.
B. Bugár, podpredseda NR SR: (2005-09-23):
I. Harna, poslanec: Teda budeme hlasovať o prvom bode z prvého pozmeňujúceho návrhu pána poslanca Vážneho.
Baránik, Alojz, poslanec NR SR (2017-05-16):
Ja by som k tomu, čo kolega Mihál tu uvádzal, čo je z právneho hľadiska zaujímavá problematika, podotkol to, že podľa, minimálne podľa európskych predpisov je to tak, že neskoršia úprava, ak je, pokiaľ ide o sankcie v správnom konaní, ak je priaznivejšia, tak sa použije aj na delikt, ktorý sa odohral za predchádzajúcej úpravy. A tam je podľa mňa zaujímavá tá okolnosť, že je tam taká veľmi dlhá legisvakančná doba, lebo si myslím, obávam sa teda, že je tam zámer práve toho, aby sa čo najviac zredukovali tie prípady, ktoré by sa týmto pravidlom chceli riadiť. Tak aby to nebolo naozaj všetko len kvôli tomu, čo tu kolegyňa Janka Kiššová uvádzala, že to je všetko len o tom, že koľko peňazí sa vyberie.
Jánoš, Vladimír, poslanec NR SR (2014-02-11):
Ďakujem. Členom ľudskoprávneho výboru chcem pripomenúť, že výbor zasadá o štvrť na jednu v miestnosti č. 149. Ďakujem.
Hort, Milan, podpredseda NR SR (2010-12-09):
Pán poslanec, máte doplňujúcu otázku? (Smiech v rokovacej sále.)
Ďuriš Nicholsonová, Lucia, podpredsedníčka NR SR (2019-04-02):
S reakciou pán poslanec Gröhling.
Jahnátek, Ľubomír, minister pôdohospodárstva a rozvoja vidieka SR (2014-04-03):
Ďakujem pekne. Ja nechcem ísť do odbornej diskusie, sám pôsobím vo vysokoškolskom prostredí, viem zhruba, aká je situácia na fakultách, vysokých školách. Myslím si, že na to, aby sme vedeli viac uspokojiť potreby trhu, musíme prejsť zásadnou reorganizáciou hlavne vysokého školstva, ale aj stredného odborného školstva, lebo my len predlžujeme, predlžujeme ten cyklus a prax čaká na kvalitných absolventov. 	Ďakujem. Skončil som.
Pčolinský, Peter, podpredseda NR SR (2022-10-25):
Ďakujem pekne. Otváram teraz rozpravu. Do rozpravy som dostal jednu písomnú prihlášku, pán spravodajca, vy ste sa prihlásili písomne. Nech sa páči, máte slovo.
Beluský, Martin, poslanec NR SR (2021-06-29):
Ďakujem za slovo. Pán poslanec Kamenický, ja súhlasím s vami, že sa tu objavil ten negatívny jav, to znamená, že nám tu začali stúpať aj tie necovidové výdavky. Avšak vy ste teda spomenuli, že to bolo 27,6 mld. eur za rok 2021. Ono je to vysoké číslo, ale hlavne kvôli tomu, že tie výdavky sa robia v tom hotovostnom princípe, to znamená, že sú tam výdavky, ktoré proste nie sú výdavky, ako napríklad transfery a podobne. Čiže ono to nie je úplne reálne nárast o 50 %, je to o niečo menej, je to, myslím, že menej ako polovica. Ale tým chcem povedať, že aj keby, aj keby to bol nárast len o 10 % tých necovidových výdavkov, tak je to stále veľa, pretože táto vláda alebo politické strany, ktoré dneska tvoria koalíciu, sľubovali pred voľbami, že budú tie výdavky znižovať, a vidíme tu práve ten opačný, opačný trend. A potom ste hovorili, že sú to veľké rozdiely v tých odhadoch deficitu, a práve pri tých odhadoch ministerstva financií tam to naozaj treba konštatovať, že tam sú tie odhady úplne naj, najviac nepresné. Je to proste urobené tým, že oni nerobia tie aktualizácie, nerobia proste, neupravujú tie limity a jednoducho len od toho, čo sa ide navyšovať, nejaké ďalšie opatrenia, tak to proste len pripočítajú k tomu štátnemu záverečnému, teda k tomu štátnemu rozpočtu a nič sa s tým nerobí. A to je určite chyba, ktorú bude treba nejakým spôsobom opraviť. Ďakujem.
Hrnčiar, Andrej, podpredseda NR SR (2016-10-12):
Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 252, návrh na jeho pridelenie na prerokovanie výborom je v rozhodnutí č. 255. Prosím ministra financií Slovenskej republiky Petra Kažimíra, aby vládny návrh zákona uviedol.
Dostál, Ondrej, poslanec NR SR (2023-11-23):
16. Pán minister Šutaj Eštok, pýtali ste sa pána podpredsedu Národnej rady Šimečku, či by chcel, aby jeho manželka mala za kolegov ľudí, ktorí sa rozprávali o tom, že idú podpaľovať auto alebo ju niekam kopnúť. Je to pomerne hypotetická otázka. Ja vám položím reálnejšiu otázku. Chceli by ste mať za štátneho tajomníka vo vašej vláde človeka, ktorý chcel pánovi ministrovi obrany Kaliňákovi pichnúť vidličku do čela? Citovali ste to z nahrávok, tak aj ja budem citovať z nahrávky, z tej slávnej poľovníckej chaty, kde Pavol Gašpar, syn pána spravodajcu Tibora Gašpara a súčasný štátny tajomník ministerstva spravodlivosti hovorí o pánovi Kaliňákovi, súčasnom ministrovi obrany. Vulgarizmy vynechám: „Sa tu roztopíme z neho, vulgarizmus, vulgarizmus, špinavého, cigánskeho. Tu bude vyprávať, že kto rodina, vulgarizmus, by som mu pichol vidličku do čela.“ Takže chcem sa spýtať, pán minister, bereme vážne to, čo je na nahrávkach a vadí vám to, prekáža vám to, že takýto človek je štátnym tajomníkom vo vašej vláde, alebo to boli len také reči? Druhá vec. Keď ste spomínali to kopanie do gúľ Mečiarovým ministrom vnútra Hudekom, vyšetrovateľov, ktorí vyšetrovali únos prezidentovho syna, tak veľmi ste ma prekvapili, lebo to, čo robili vyšetrovatelia NAKA, nemá s tým nič spoločné. Práve naopak, to, čo vy robíte, je presne to, čo urobil Hudek ľuďom, ktorí sa snažili vyšetriť únos prezidentovho syna. Vy ste ich kopli do gúľ. Dostali ste za to nepochybne pusu na čelo od pána Fica aj pána Kaliňáka, možno aj od svojho, od svojho predsedu. A im to trvalo nejakých sedem týždňov, vy ste to dokázali v priebehu pár dní. Takže áno, preto je taká rýchla... (Prerušenie vystúpenia časomerom.)
Blanár, Juraj, podpredseda NR SR (2022-10-05):
Ďakujem, pán minister. Môžete zaujať miesto určené pre navrhovateľa. Prajem vám pekný deň, vážené dámy a páni, budeme teraz hodinu spolu. Udeľujem slovo pánovi spravodajcovi, ktorý ako spoločný spravodajca z výboru pre pôdohospodárstvo a životné prostredie bude nás informovať o výsledku rokovania vo výboroch a rovnako aj odôvodní stanovisko gestorského výboru. Tým je pán poslanec Tomáš Šudík a udeľujem mu slovo.
Pčolinský, Peter, poslanec NR SR (2018-11-28):
Ďakujem pekne. Pán kolega Klus, keď už ťa kritizuje pán kolega Poliačik, tak je všetko v poriadku. To len na margo toho, čo prebiehalo. Ale čo sa týka toho, čo si vravel, ja som rád, že si vystúpil, jak si vystúpil, pretože predpokladám, že ďalšie vystúpenia budú viacej emotívne. To tvoje vystúpenie naozaj bolo skôr také faktografické. A čo mi zarezonovalo, že v tom dokumente sa 86-krát spomína slovo zaväzuje, tak sa nemôžme tváriť, že tento dokument nezaväzuje, keď 86-krát sa v ňom slovo zaväzuje spomína. A chcel som ešte k pánovi Lajčákovi. Pán Lajčák je z môjho pohľadu protislovenský element v tejto vláde. Ja nerozumiem, čo ešte robí na svojom poste, keď sa proti nemu postavila vlastná strana, koaličný partner, de facto skoro celá opozícia, predseda vlády jasne povedal, aký postoj zaujme Slovenská republika. Ja stále nerozumiem, prečo pán Lajčák, myslím, že už sa vrátil aj z Istanbulu, prečo pán Lajčák ešte stále nepodal demisiu. Ja tomu naozaj nerozumiem.
Kollár, Boris, predseda NR SR (2021-05-12):
Otváram rozpravu v rámci tretieho čítania . Hlási sa niekto z poslancov do rozpravy? Pán poslanec Susko, nech sa páči, máte slovo.
Ľ. Jahnátek, minister hospodárstva SR: (2010-02-02):
Návrh zákona tiež reaguje na potreby aplikačnej praxe, z ktorej vyplynula nevyhnutnosť  spresniť niektoré ustanovenia doteraz platného zákona. Ďalej, bližšie špecifikuje rozsah podnikania v tepelnej energetike a jednoznačne vymedzuje, čo v zmysle predloženého návrhu nie je považované za podnikanie. Návrh súčasne ruší definíciu pojmu kombinovanej výroby elektriny a tepla v dôsledku prijatia zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov a zavádza nový pojem centralizované zásobovanie teplom. Ďalšou legislatívnou zmenou je predĺženie lehôt potrebných na vykonanie prípadných zmien povolení na podnikanie v tepelnej energetike. Podľa tohto návrhu zákona o vydanie osvedčenia o súlade pripravovanej výstavby sústavy tepelných zariadení alebo jej častí s koncepciou energetickej  politiky Slovenskej republiky, pre zariadenia s výkonom viac ako 10 megawattov, bude môcť požiadať aj subjekt, ktorý nie je podnikateľom. Návrh tiež upravuje výšku pokút doteraz uvádzanú v slovenských korunách na eurá so zaokrúhlením nadol. Vážená pani predsedajúca, vážené panie poslankyne, páni poslanci, prosím o podporu predloženého vládneho návrhu zákona. Ďakujem.
Figeľ, Ján, podpredseda NR SR (2012-06-27):
Ďakujem pekne. Pán poslanec Fecko Martin.
Ľ. Rošková, poslankyňa: (2008-11-06):
Prosím, dajte hlasovať.
P. Paška, predseda NR SR: (2009-04-15):
(Hlasovanie.) 140 prítomných, 80 za, 4 proti, 56 sa zdržalo. Tento návrh sme schválili.
Lajčák, Miroslav, podpredseda vlády a minister zahraničných vecí a európskych záležitostí SR (2013-02-07):
Chcel som povedať to, že zahraničná politika v mojom ponímaní je zahraničnou politikou pre občanov Slovenskej republiky. A robím všetko pre to, aby to bolo cítiť tak v podpore pre našich podnikateľov, pre našich turistov, pre našich občanov v núdzi. Jednoducho ministerstvo zahraničných vecí je tu pre našich občanov. A tento krok jasne potvrdzuje, že naši občania a naši partneri to vítajú. Ďakujem pekne.
Duchoň, Daniel, poslanec NR SR (2013-06-19):
Vážený pán predseda, v rozprave vystúpili dvaja páni poslanci, dajte, prosím, hlasovať o návrhu uznesenia k štátnemu, k návrhu štátneho záverečného účtu za rok 2012 tak, ako je uvedený v prílohe spoločnej správy.
Martinák, Ľuboš, poslanec NR SR (2014-12-12):
Ďakujem pekne za slovo. Ja chápem aj vás, páni poslanci, kolegovia z pravicovej opozície, že ste nejakí nervózni. Áno, je to dôkazom toho, že táto schôdza je jednoznačne účelová. Áno, treba sa ukázať. Áno, je to vaše politikárčenie len pre politikárčenie. Ďakujem.
J. Burian, poslanec: (2007-12-04):
Predseda Národnej rady Slovenskej republiky svojím rozhodnutím z  30. novembra 2007 pridelil žiadosť vlády Slovenskej republiky na spojenie hlasovania Národnej rady Slovenskej republiky o prijatí vládneho návrhu zákona o štátnom rozpočte na rok 2008 s hlasovaním o dôvere vláde Slovenskej republiky všetkým výborom Národnej rady Slovenskej republiky, a to ihneď. Zároveň určil Výbor Národnej rady Slovenskej republiky pre financie, rozpočet a menu predložiť Národnej rade Slovenskej republiky informáciu o výsledku prerokovania uvedenej žiadosti vo výboroch  Národnej rady Slovenskej republiky. Výsledky prerokovania uvedenej žiadosti vo výboroch. Odporúčanie pre Národnú radu Slovenskej republiky spojiť hlasovanie Národnej rady Slovenskej republiky o prijatí vládneho návrhu zákona o štátnom rozpočte na rok 2008  s hlasovaním o dôvere vláde Slovenskej republiky prerokovali Výbor Národnej rady Slovenskej republiky pre financie, rozpočet a menu, ústavnoprávny výbor, Výbor Národnej rady pre hospodársku politiku, výbor pre pôdohospodárstvo, životné prostredie a ochranu prírody, výbor pre sociálne veci a bývanie, výbor pre obranu a bezpečnosť, Zahraničný výbor Národnej rady Slovenskej republiky, Výbor Národnej rady Slovenskej republiky pre kultúru a médiá, Výbor Národnej rady Slovenskej republiky pre vzdelanie, mládež, vedu a šport, Výbor Národnej rady pre zdravotníctvo, Výbor Národnej rady pre ľudské práva, národnosti a postavenie žien, Výbor Národnej rady Slovenskej republiky pre verejnú správu a regionálny rozvoj. Zároveň Výbor Národnej rady Slovenskej republiky pre financie, rozpočet a menu svojím uznesením č. 152 zobral na vedomie informáciu výborov Národnej rady Slovenskej republiky k žiadosti vlády Slovenskej republiky, poveril spoločného spravodajcu Jozefa Buriana predniesť uvedenú informáciu výborov Národnej  rade Slovenskej republiky. Z uznesení výborov nevyplynuli žiadne pripomienky a žiadne návrhy. Návrh uznesenia Národnej rady Slovenskej republiky máte v prílohe tohto uznesenia. Ďakujem, pán predsedajúci, skončil som.
Blaha, Ľuboš,  podpredseda NR SR (2024-02-21):
Pani poslankyňa Zuzana Števulová.
Sulík, Richard, predseda NR SR (2010-11-04):
Ďakujem. Do rozpravy je prihlásený pán poslanec Viskupič. Nech sa páči.
B. Bugár, podpredseda NR SR: (2005-06-21):
Otváram všeobecnú rozpravu o tomto bode programu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú a zároveň prerušujem rokovanie o tomto bode programu. Vážené panie poslankyne, vážení páni poslanci, pristúpime k jednotlivým hlasovaniam, takže vás žiadam, aby ste sa vrátili do rokovacieho priestoru. (Pauza pre nedostatočný počet poslancov v rokovacej sále.)
Benčík, Ján, poslanec NR SR (2023-03-21):
Ďakujem, pán predsedajúci, za slovo. Vážená kolegyňa, kolegovia, spolu so skupinou ďalších siedmich poslancov predkladáme do prvého čítania krátku novelu zákona o miestnom poplatku za rozvoj. Ide o jednoduchú novelu, ale dosť podstatnú pre mestá a obce, ktoré majú zavedený miestny poplatok za rozvoj v zmysle zákona. Cieľom návrhu zákona je rozšírenie možností použitia výnosu z poplatku za rozvoj na stavbu a rekonštrukciu cintorínov, ako aj na rekonštrukciu kultúrnych pamiatok. Doteraz bolo možné tento výnos z poplatku používať len na presne vymedzené účely, ako je napríklad výstavba škôl a materských škôl, sociálnych, športových, zdravotných a kultúrnych zariadení, parkov, verejnej infraštruktúry, verejnej zelene, miestnych komunikácií a ďalej konkrétne vymenovanej infraštruktúry. Prax samospráv pri používaní výnosu z poplatku za rozvoj však ukázala okrem doteraz taxatívne vymenovaných možností použitia poplatku aj ďalšie oblasti, v ktorých je použitie poplatku na vybudovanie infraštruktúry či údržbu stávajúcej žiadané. Prvou oblasťou je výstavba, rozširovanie, prípadne dostavba cintorínov, v širšom význame pohrebísk. Táto infraštruktúra je neodmysliteľnou súčasťou miest a obcí a jej rozširovanie nutnou podmienkou pre skvalitňovanie života občanov. Druhou oblasťou je obnova a reštaurovanie kultúrnych pamiatok vo vlastníctve miest a obcí, ktoré si v zmysle zákona vyžadujú ochranu, pravidelnú obnovu, reštaurovanie, ide napríklad o kostoly, kaplnky, cintoríny, sochy, školy, rôzne meštianske a bytové domy. Zväčša ide o stavby, ktorých využitie je nekomerčné, resp. výnosy z využívania týchto nehnuteľností nepostačujú ani na ich základnú údržbu. Náklady na obnovu a reštaurovanie týchto kultúrnych pamiatok sú často výrazne vyššie ako náklady na rekonštrukcie bežných nehnuteľností z dôvodu prísnych podmienok pamiatkových úradov. Zapojenie poplatku za rozvoj ako jeden zo zdrojov na ich obnovu je preto účelné. Z dôvodu, že kultúrne pamiatky sa nestavajú, ale rekonštruujú, je zároveň potrebné rozšíriť rozsah použitia okrem stavebných nákladov aj o náklady na rekonštrukciu týchto kultúrnych pamiatok. Návrh zákona teda v konečnom dôsledku dáva samosprávam širšie možnosti zapojenia prostriedkov z vybraného poplatku za rozvoj do svojich rozpočtov. Vážené kolegyne, kolegovia, ďakujem vám za pozornosť a žiadam vás o podporu tohto návrhu zákona.
M. Číž, podpredseda NR SR: (2007-06-21):
Vážené kolegyne, kolegovia, vystúpili všetci písomne aj ústne prihlásení rečníci do rozpravy. Pýtam sa pána navrhovateľa, či chce zaujať stanovisko k diskusii. Pán navrhovateľ, chcete zaujať stanovisko k diskusii? Nech sa páči. Vyhlásil som rozpravu za skončenú. Sú záverečné reči. M. Janušek, minister výstavby a regionálneho rozvoja SR: Ďakujem pekne za slovo. Chcel by som odpovedať najprv na otázku pani poslankyne Sabolovej, prečo tam je Košická Nová Ves. Ona tam bola vlastne aj v minulosti, to znamená, že my sme nijakú zmenu nerobili, tá zmena vlastne je až teraz tým, čo vystúpila pani poslankyňa Smolková. A potom odpoveď na otázku pána poslanca Haleckého. O týchto veciach, samozrejme, môžeme uvažovať, len by som požiadal na budúci rok sa bude robiť veľká novela zákona o Štátnom fonde rozvoja bývania, čiže by sme mohli na budúci rok tieto veci riešiť v rámci Štátneho fondu rozvoja bývania. Ďakujem pekne.
Jurinová, Erika, podpredsedníčka NR SR (2015-05-12):
Ďakujem pekne. No, pán predseda, ja na rozdiel od vás som presvedčená, že to nebolo korektné. Naozaj to nebolo korektné, pretože o jednej, keď sme, alebo neviem presne čas, ale cez obed, keď sme sa stretli, ešte ani vy sám ste nevedeli, čo by ste mohli predložiť. Takže aj to bol dôvod, prečo sa ten výbor presunul potom na neskôr. A ak si spomínam, ten pozmeňovák sme dostali podvečer. Rokovanie začínalo o siedmej, bežala schôdza do siedmej a my sme ho okolo piatej možno dostali. To si takisto presne nespomínam, ale dostali sme ho podvečer. Takže takisto tá príprava na výbor, pokiaľ ste chceli byť na rokovaní, bola naozaj veľmi chabá. A nevravte mi, hlavným dôvod, prečo sa ten výbor konal vtedy, bol jedine ten, že sa približovalo otvorenie II. piliera a naozaj ste sa báli, aby sa vám ľudia húfne neprihlasovali do II. piliera, keďže vy ste mali záujem o to, aby sa ľudia z II. piliera odhlasovali, čo teda asi nezostane až tak naplnené, ako ste očakávali. Pán poslanec Muňko, ja som, ak som hovorila o výsluhových dôchodkoch, tentokrát ste sa sekli, nemala som na mysli výsluhové dôchodky, ktoré som napádala pred rokom a pol, hej, ktoré vyšli na základe rozhodnutia Najvyššieho súdu, skôr som tentokrát hovorila o výsluhových dôchodkoch ŠtB-ákov, ktorým by sa bola, aj keď v malej miere, ale zlepšila bilancia Sociálnej poisťovne a bolo by to morálne zadosťučinenie pre všetky obete komunizmu. O tomto zákone som hovorila, o novele, ktorú sme predkladali presne k 25. výročiu nežnej revolúcie a je mi ľúto, že vtedy sa ani jeden poslanec SMER-u nevyjadril, či kladne, či záporne, nič. Z vašej strany to prešlo mlčaním, to bola hanba. Dvadsiate piate výročie nežnej revolúcie a vy ste nechali obete komunizmu, ktoré boli na balkóne, bez toho, aby ste si ich povšimli. Toto mi bolo ľúto, že aj dobré návrhy, ktoré nezaťažujú, alebo vylepšujú bilanciu, aj keď vravím, že v malom, tak nechávate bez povšimnutia.... (Prerušenie vystúpenia časomerom.)
Paška, Pavol, predseda NR SR (2012-12-05):
Máte námietku, pán poslanec? (Reakcia poslanca Uhliarika.) Budeme hlasovať o námietke pána poslanca Uhliarika. Ďakujem.
Laššáková, Jana, podpredsedníčka NR SR (2013-10-23):
Pán poslanec Fronc, nech sa páči.
T. Lebocký, poslanec: (2010-06-10):
Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky z 10. mája 2010. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 9. júna 2010 č. 1580 a podľa § 71 rokovacieho poriadku Národnej rady navrhujem, aby vládny návrh zákona prerokovali tieto výbory: Ústavnoprávny výbor Národnej rady, Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali ihneď. Pán predsedajúci, skončil som, otvorte, prosím, všeobecnú rozpravu.
Danko, Andrej, predseda NR SR (2019-06-25):
Pani poslankyňa, alebo s reakciou pán poslanec Uhrík.
Hrnčiar, Andrej, doterajší podpredseda NR SR (2020-03-20):
Pán poslanec Maroš Kondrót.
Bugár, Béla, podpredseda NR SR (2017-02-02):
Teraz otváram možnosť sa prihlásiť ústne do rozpravy. Pýtam sa, či sa hlási niekto do rozpravy ústne. Pán poslanec Klus... Pán poslanec, musíte mať tú kartu vždy zasunutú. ... a pán poslanec Viskupič. Končím možnosť sa prihlásiť ústne do rozpravy. Pán poslanec Klus, nech sa páči, máte slovo.
Taraba, Tomáš, poslanec NR SR (2022-05-05):
Vážený pán Pellegrini, medzitým, ako ste vystúpili, sme mali hlasovanie a v tom hlasovaní napríklad koalícia podporila covidovú pomoc pre hazard. A vy ste vo svojom vystúpení sa pýtali, z akého dôvodu vlastne alebo apelujeme stále na koalíciu, aby schválila aj niečo pre ľudí a tuná je odpoveď, že prečo oni neschvália. Pretože pre nich, keď bola covidová pomoc v tom prvom balíku, tak sme riešili firmy, ktoré potrebovali pomoc v oblasti azbestu, teraz sme riešili pomoc pre hazard, je to úplne logické, veď predseda SaS-ky nedávno chodil v tričku ešte, kde mal vulgárnym spôsobom napísané, že za čo on považuje rodinu, že ľudovo povedané „majú v paži“. No a pýtali ste sa, kde je Heger. No Heger zmizol, pretože včera tá jeho hra o zatvorení Fica nevyšla. On sa sem chodí chváliť, len keď niečo vyjde. Včera to nevyšlo, tak nechal na tlačovke iba, iba Matoviča a medzitým on už Slovensko má rovnako v paži, tak ako na tom tričku to mal napísané Sulík. Pretože kedysi sa hovorilo o politikoch, že rozpredali Slovensko. Myslím si, že to ešte boli tí lepší politici, lebo dneska oni Slovensko za 1 euro darovať. Ja sa pýtam, na základe akých zmlúv to robia. Mimochodom, aj jeden koaličný poslanec v debate so mnou na TA3 sa to pýtal, že on nerozumie, na základe akých zmlúv darovávajú tie majetky Slovenska do zahraničia. Sme v núdzovom stave, núdzový stav sa má využívať na ochranu obyvateľov Slovenska. Žiaden zákon slovenský neumožňuje využívať núdzový stav na darovanie majetku cudzím štátom, oni to robia. Tie peniaze tu chýbajú, nikto potom nevie zrazu z víkendu tak rýchlo nájsť peniaze pre Slovákov, ako to vedia pre iných. Myslím si, že aj odpovede na tom, že bolo by dobré siahnuť Hegerovi na tú jeho obrovskú hodnotu peňazí, ktorú ma na Úrade vlády na rozdávanie. Pretože najnovšie 300-tisíc dal na propagáciu vedy, ako... (Prerušenie vystúpenia časomerom.)
Šeliga, Juraj, podpredseda NR SR (2021-03-30):
S reakciou na faktickú poznámku, pán poslanec Šudík.
Potocký, Milan, poslanec NR SR (2020-11-03):
Pán predsedajúci, keďže sme hlasovali o podanom pozmeňujúcom návrhu, dajte hlasovať o tom, že návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2012-07-02):
Pán poslanec, zaujmite miesto pre navrhovateľa. A teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Mihálovi. Nech sa páči.
Mizík, Stanislav, poslanec NR SR (2023-05-03):
Ďakujem za slovo. Perfektne si to rozobral a doplnil. Po prvé, zmierňovanie trestov pre darebákov, lumpov, zlodejov, vrahov, dílerov, toto je ten nový návrh. Nový návrh, ktorý ja nazývam odporný. Po druhé, porušovanie ochrany zvierat. Je to bič na drobných poľnohospodárov. To je podľa mňa, podľa mňa primárny cieľ tohto zákona. Ale donesie to aj sekundárny jav. A to je staré známe vyvolávanie nevraživosti a jav zvaný udavačstvo, bonzáctvo. Jeden sused bude udávať druhého suseda, keď náhodou sa na niečom nezhodnú. Po tretie, čo sa týka podnecovania a ďalších skutočností a na to nadväzujúce záležitosti, tie definície a postupy o extrémizme sú vágne. Je to plastelína. Urobíte z toho autíčko, domček, stromček, hocičo. A konečné riešenie týchto prípadov bude plne v rukách orgánov, ktoré si to vysvetlia podľa toho, komu slúžia. Budem tvrdší, ale pomenujem môj, poviem vám môj pocit z tohto zákona. Je to brloh, ktorý by nemal prejsť. Ďakujem.
Jurinová, Erika, podpredsedníčka NR SR (2012-09-25):
Pani poslankyňa Nicholsonová.
Laššáková, Jana, podpredsedníčka NR SR (2014-02-04):
Pani poslankyňa Kučerová, nech sa páči.
Paška, Pavol, predseda NR SR (2013-02-14):
Dobre. Poprosím do zápisu. Pán poslanec Fecko.
Raši, Richard, poslanec NR SR (2015-02-12):
Poprosím, pozývam všetkých členov výboru pre zdravotníctvo na rokovanie nášho výboru o 12.00 hodine.
Heger, Eduard, poslanec NR SR (2019-06-24):
Páni kolegovia, upokojte sa. (Reakcia z pléna.) Nie, neupokojíte sa? Dobre. Tak sa neupokojte. Tak vám prajem príjemné počúvanie. Pán predsedajúci, kolegyne, kolegovia, ja by som možno začal tak na úvod na jedného z pánov predkladateľov, že... (Reakcia z pléna.) Prosím? (Prerušenie vystúpenie predsedajúcim.)
P. Hrušovský, predseda NR SR: (2004-03-05):
J. Hrdlička, poslanec: Ďakujem pekne, pán predseda, za slovo, ja chcem len pred ctenou poslaneckou snemovňou povedať, že to, čo povedal pán poslanec Hopta, sa nestotožňuje zo stanoviskom klubu poslancov za Komunistickú stranu Slovenska. Ďakujem pekne.
Jurinová, Erika, podpredsedníčka NR SR (2014-10-30):
Pán minister, ja ak som hovorila, hovorila som o vašej politickej rodine, vašej súkromnej rodiny som sa nedotkla. (Reakcie z pléna.)
Hrnčiar, Andrej, podpredseda NR SR (2018-02-01):
Ďakujem, pán podpredseda vlády. Doplňujúca otázka už nie je možná, nakoľko už teraz ste prečerpali čas, ktorý bol určený.
Laššáková, Jana, doterajšia podpredsedníčka NR SR (2016-03-23):
Pán poslanec Stanislav Kubánek.
Pellegrini, Peter, predseda NR SR (2023-12-20):
Prosím, prezentujme sa a hlasujme o návrhu pána poslanca Jakaba. (Hlasovanie.) Prítomných 79, proti 79. Návrh sme neschválili.
Bugár, Béla, podpredseda NR SR (2019-10-16):
Otváram rozpravu a pýtam sa, či sa hlási niekto do rozpravy. Ako vo väčšine prípadov nie. Vyhlasujem rozpravu za skončenú. Nech sa páči, záverečné hlasovanie.
Figeľ, Ján, podpredseda NR SR (2013-01-29):
S ďalšou faktickou pán poslanec Michal Bagačka.
Paška, Pavol, predseda NR SR (2013-05-21):
Ďakujem pekne, pán minister. Spravodajcom je pani poslankyňa Vitteková. Poprosím ju o informáciu, ako prebiehalo rokovanie výboru.
Zmajkovičová, Renáta, podpredsedníčka NR SR (2014-03-28):
Ďakujem, pán spravodajca. Otváram všeobecnú rozpravu. Do rozpravy som dostala dve písomné prihlášky. Pán poslanec Štefan Kuffa a pán poslanec Alojz Hlina. Nech sa páči, pán poslanec Štefan Kuffa, máte slovo.
Žiga, Peter, podpredseda NR SR (2023-12-13):
Pán poslanec Pollák.
Šudík, Tomáš, poslanec NR SR (2021-11-03):
Vďaka za slovo. Pán Suja, kolega, neviem, čo ste tu na začiatku vyvádzal alebo rozprával a čítali ste tu vzdelania poslancov a ich pracovné zasadenie, kde pracujú, že sa podpísali pod tento zákon. Neviem, kde ste tieto informácie vytiahli, či ste napísali meno do Googlu a vám niečo našla Wikipédia. Pretože ak by som išiel vašou metódou, tak o vás som sa na Wikipédii dozvedel, dočítal, že ste mestský poslanec. A teraz mám ísť tou metódou a poviem, že pán Suja, ktorý je mestský poslanec, ako sa on vyjadruje k národným parkom? To čo je za prístup. Veď existujú ešte aj rôzne ďalšie vzdelávania. Každý poslanec sa môže o nejakú tému zaujímať, získavať informácie, skúsenosti. Teraz kto čo má vyštudované sa nemôže vyjadriť k národným parkom? To je teraz čo? A kľudne si pozrite na stránke ministerstva životného prostredia, na ich facebookovej stránke, kde je vymenovaný, aby som to presne povedal, asi 65 vedcov, profesorov, ktorí sa vyjadrujú k tejto problematike a téme a podporujú túto dôležitú reformu. A oni sú čo? Oni sa tomu nerozumejú? Sú tam rôzni ľudia z rôznych oblastí. Z oblastí lesov, ochrany prírody a tak ďalej a tak ďalej. Názor týchto ľudí je úplne stratený? Naňho prihliadať nechcete? Len tu vymenujete zoznam poslancov. Lebo to tu nie je vôbec odborná diskusia, čo ste nám tu vôbec v úvode povedali. Ďakujem. (Potlesk.)
Šeliga, Juraj, podpredseda NR SR (2021-02-03):
Ďakujem. Prezentujme sa, prosím, a hlasujme. (Hlasovanie.) Prítomných 117 poslancov, za 115, proti nikto, zdržal sa nikto, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, výbory.
Gröhling, Branislav, poslanec NR SR (2016-04-19):
Ja iba zopakujem a doplním pána podpredsedu. Sklamanie v školstve spôsobili strany MOST a SIEŤ, ktoré verejne podpísali deklaráciu iniciatívy „A DOSŤ!“ o navýšení platu učiteľov na 80 % priemeru vysokoškolsky vzdelaného človeka. Keď verejne ste toto podpísali a potom ste to vymenili za nejaké iné priority, tak ako môže byť to PVV dôveryhodné? Možnože tak ako verejne ste to podpísali, tak by ste verejne mohli vyhlásiť, že za čo ste to vymenili, alebo či to bolo naozaj iba zavádzanie.
Žitňanská, Lucia, poslankyňa NR SR (2014-12-09):
Ďakujem veľmi pekne. Tak jak sme sa rozprávali, pán poslanec Viskupič, ja budem naozaj zvedavá aj na ten prípad, pretože zaujíma ma, ako sa v praxi vo výsledku prejavuje tá legislatíva, ktorú sme tu prijali, aj a najmä v tejto oblasti a preto, keď ste si dali tú robotu, pán poslanec Hlina, a bude mať tie súpisy, tak priznám sa, že som na to veľmi zvedavá. Ja mám svoj odhad, tak jak pozorujem to bratislavské zastupiteľstvo, ale som na to naozaj veľmi zvedavá a rada sa na to pozriem. Ďakujem.
Osuský, Peter, poslanec NR SR (2016-09-22):
Ďakujem pekne, pán predsedajúci. Milá Edit, zhodou okolností to, čo si hovorila o spolitizovaní, v našej dôvodovej správe nie je. Ako vieš, jedná sa o paralelnú diskusiu o dvoch zákonoch, ale už predtým som sa vyjadril na tému spolitizovanie. Na Slovensku spolitizovanie znamená sklientelizovanie a ja trvám na tom, že toto dáva väčšiu možnosť sklientelizovania. Lebo 8-člennú školskú radu len tak nesklientelizuješ, tak jednoducho, tak ako jednoho riaditeľa. Takže toľko k tomu, že trošku si hovorila k inému ako to, za čo tu sedím ja, ale v poriadku. Len chcem teda povedať, že ten argument, že čo sa stalo za ten rok od platnosti toho zákona. A ja sa pýtam, čo tie školské rady za 8 rokov svojej plnej právomoci, ako sa ony podieľali na tých zlých veciach? Lebo tá zmena zákona nastala ani keby v reakcii na to, že učitelia nadšení z mojej materskej školy, a teta kuchárka a jedna pani učiteľka niečo rozkradli, zneužili, urobili zlého. To znamená, prečo im bolo treba odňať tú právomoc? Toto sa pýtam, lebo ten zákon odňal týmto ľuďom právomoc a ich dosah na to zlé, čo sa môže diať niekde, je nie tak veľký, ak len majú trochu statočnosti. To znamená, to v tomto bol ten problém. A, Dušan, kolega Bublavý, aj ja som mal za povinnosť zrušiť dlhé roky fungujúcu školu z príčin, na ktorých sme sa nejakou vinou nepodieľali. Mesto nám zabudlo oznámiť, že vedie proces, a zabudlo nám oznámiť, že ho prehralo a prišli sme o tú budovu zverenú. Napriek tomu ma starostka Rosová ako svojho vicestarostu poslala do jamy levovej ako troubleshootera, pretože tam boli rodičia a museli sme to vyriešiť. Vyriešili sme to, ale opäť toto s týmto zákonom nijako nesúvisí, to je... (Prerušenie vystúpenia časomerom.)
Kuffa, Štefan, poslanec NR SR (2021-05-11):
Najväčším problémom, kolegynka, nie sú tak tie autá vo všeobecnosti ako také, ale presne tak, kto je vlastník a kto nie je vlastník. Nie autá behajú poľovníkom, ale autá behajú vlastníkom a to je podstatný rozdiel, lebo veľakrát tí poľovníci nie sú ani vlastníci ani lesa, ani pozemkov. A toto je novodobý šport. A nie tie autá, ale aj džípy, samozrejme. A to som tam smeroval, keď tu kolega hovorí, že ja mám čosi proti poľovníkom. Nie, naopak, ja sa ich zastávam, ale aby to členstvo, ako ste povedali, v Slovenskej poľovníckej komore bolo dobrovoľné, a nie povinné. Bývalý minister, a teda nie bývalý, súčasný minister (povedané so smiechom) Janko Mičovský pred ôsmimi rokmi tu v parlamente predkladal návrh zákona, ktorým navrhoval, aby povinné členstvo v Slovenskej poľovníckej komore bolo zrušené. Nech sa páči, nech príde tu pán minister a nech to zruší. Či sa bojí teraz petície, lebo 110-tisíc podpisov poľovníkov? Mnohí poľovníci a to nie je dehonestácia poľovníctva, ale boli aj zavedení, nepochopili vlastne tú petíciu, že čo podpisujú a podobne. Tuná poľovníctvo sa zachová. A keď som hovoril, že predovšetkým vlastník si ochráni ten majetok, tak to som naznačil, tak kolegyňa Miriam to pochopila, aby vlastníci mali prednostné právo poľovať na svojich pozemkoch, tí si najlepšie ochránia tie, tie pozemky. A toto neni tuná. Sú to častokrát ľudia takí, ktorí nemá meter štvorcový ani lesa, ani pôdy a on je poľovník. Ako on chráni tieto veci? Tu nám medvede behajú po Tatrách, prevracajú kontajnery a teraz tak, ako ste, kolegyňa, povedali, tak jedni hovoria strieľať, druhí hovoria nestrieľať. Nakoniec prídu ochranári, tí ich uspia, zarežú tých medveďov v priamom prenose. No tak to je, prosím vás, hráme sa, že aké je to humánne. Takto môže byť poplatný lístok, zaplatí to hosť, mäso sa môže zužitkovať, aj ten poľovník samotný má z toho radosť, že je na poľovačke.
P. Paška, predseda NR SR: (2007-06-26):
Povereným spravodajcom je predseda výboru pre financie, rozpočet a menu Jozef Burian. Poprosím ho o informáciu.
B. Bugár, podpredseda NR SR: (2006-04-19):
Ľ. Navrátilová, poslankyňa: Ďakujem za slovo. Na začiatku som myslela, že nebudem reagovať, že pán kolega Vážny povedal tie výhrady, ktoré som mala k zákonu, ale nutne musím reagovať na niektoré veci, ktoré sa tu začali diať, pretože všetci asi máme záujem na tom, aby informačné systémy vo verejnej správe fungovali, aby fungovali tak, aby sa nám administratíva nerozrastala, naopak, aby občan mohol prísť na úrad a nemusel vkladať stokrát tie isté údaje. Ja myslím, že tento cieľ máme všetci. Lenže to, čo predniesol pán kolega Vážny, je jedna veľmi nebezpečná vec. Zákon o elektronickom podpise je jeden veľmi citlivý zákon, ktorý, si myslím, nieže si myslím, som hlboko presvedčená, možno novelizovať iba v riadnom legislatívnom procese. Ak ho budeme upravovať tak, ako je to teraz navrhnuté, neprešiel pripomienkovým konaním a predovšetkým ho nevideli odborníci. Ako môžeme zodpovedne za takúto novelu zdvihnúť ruku, keď bola teraz prečítaná a zajtra možnože o piatej alebo o jedenástej budeme o tom hlasovať. Ja vás, pani kolegyne a páni kolegovia, naozaj žiadam o rozvahu pri podpore takéhoto návrhu, lebo môžeme podporiť niečo, čo nás bude všetkých mrzieť. Ďakujem.
P. Paška, predseda NR SR: (2009-02-12):
(Hlasovanie.) 135 prítomných, 58 za, 6 proti, 70 sa zdržalo, 1 nehlasoval. Ani tento návrh sme neschválili.
L. Grečková, poslankyňa: (2008-09-17):
Nemáme toto cez nás posunuté z ministerstva. Vypracovali sme tú novelu sami. Odpoviem aj zároveň, že celková novela zákona o odpadoch, ktorá rieši naozaj celú tú širokú problematiku, je v pripomienkovom konaní a mala by prísť na riešenie do parlamentu na budúci rok. Našou ambíciou naozaj bolo pružne zareagovať na tú absurdnú a ťaživú situáciu, ktorá je, myslím si, na celom Slovensku, ale na východe ju pociťujeme asi tak najzložitejšie a najťaživejšie. A skutočne v niektorých obciach už chceli občania spisovať petíciu a hľadali pomoc, ako to riešiť. Čo sa týka toho oznamovania písomného, zamýšľali sme sa nad tým, či to nenechať len ústne, ale predsa sme sa chceli vyhnúť proste nejakým prípadom, keď by mohlo ísť o nejaké pomsty, kde by sa nemohlo čo ja viem zdokumentovať a zistiť, či je to objektívne. Máme predstavu, že by jednoduchí ľudia v obciach aj tak sa najprv obracali na obec, pretože mnohí ani nevedeli, že existuje nejaká inšpekcia životného prostredia, ktorá to má riešiť. Tak sme tam tú obec zakomponovali, aby tam naozaj mala svoje zákonné miesto s tým, že v obci by bolo jednoduché tlačivo, kde by toho občana, keď to príde nahlásiť, sa všetky náležitosti vyplnili len preto, aby bolo jasné, kto prišiel, kedy prišiel, a aby vlastne pod tým názorom nejakým a pod tým oznámením bol konkrétny človek, na ktorého sa v prípade potreby možno spätne obrátiť. Takže nemyslím si, že by to muselo byť na nejakú prekážku. A čo sa týka tej obce tam, tak chcem povedať, že keď sme pracovali nad návrhom tohto zákona, s prekvapením som zistila, že mnohé obce a mnohí starostovia vlastne ani nepoznajú kompetencie, ktoré v tejto oblasti majú. Teda sťažujú sa na ťaživú situáciu. Ale v samotnom zákone o odpadoch je paragraf, ktorý hovorí o tom, že obec má povinnosť uzatvoriť s takýmto prevádzkovateľom výkupne zmluvu. A táto zmluva, bez ktorej vlastne tento prevádzkovateľ nemôže prevádzkovať svoju činnosť, jej dáva priestor na to, aby sa tam vložili ešte ďalšie obmedzenia. Ale priznám sa vám, že keď som náhodne oslovila niektorých starostov, tak som sa dozvedela, že takúto zmluvu ani nemali a ani o nej nevedeli. Takže tam je niekde aj v právnom povedomí nejaká diera. A už sme ako navrhovatelia v tomto smere urobili prvé kroky, aby sa aj cez ZMOS troška toto riešilo a aby aj sa pomohlo starostom a primátorom oboznámiť sa bližšie s touto problematikou, aby vedeli, aké právomoci vlastne možno ani svojím spôsobom nevyužívajú. Ďakujem pekne.
J. Slabý, poslanec: (2008-11-06):
Pán predseda, dajte, prosím, hlasovať o jeho návrhu.
M. Hort, podpredseda NR SR: (2007-06-26):
Pýtam sa, či je všeobecný súhlas, že by sme ešte prebrali ďalší bod programu, ktorým je vymenovanie viceguvernéra Národnej banky Slovenska? (Nesúhlasná reakcia pléna.) Vyhlasujem minútovú prestávku pred hlasovaním. (Prestávka). (Po prestávke.)
Kollár, Boris, predseda NR SR (2022-10-06):
Prosím, prezentujme sa a hlasujeme. (Hlasovanie.) Prítomných 132 poslancov, za 67, proti 30, zdržalo sa 34, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
J. Halecký, poslanec: (2007-07-02):
Dovolím si predsa len ešte skonštatovať aj túto skutočnosť, že tento zákon skutočne spresňuje  príslušné podmienky na zabezpečenie potrebnej ochrany života a zdravia zamestnancov a fyzických osôb, ktoré nie sú zamestnávateľmi. A hlavne posilňuje účasť zástupcov zamestnancov v oblasti bezpečnosti a ochrany zdravia pri práci. Novelizácia chce umožniť rýchlejšie, čo je dôležité a účinnejšie, konať aj zamestnávateľom. Návrh zákona obsahuje aj účinnejšie sankcie, to ukážem v ďalšom, za nerealizované závažné podmienky na ochranu života a zdravia zamestnancov a podnikajúcich fyzických osôb, ktorým je možné aj na podnet príslušného orgánu odobrať živnostenské oprávnenie alebo dokonca pozastaviť prevádzkovanie živnosti vo vymedzených prípadoch. Nebudem sa venovať širšie tejto problematike, pretože vo svojom  pozmeňujúcom návrhu, ktorý je súčasťou spoločnej správy, je to všetko uvedené. Takže aj v čl. I, myslím, sú len technické vylepšenia, by som to vynechal. Taký istý je aj novelizačný bod 73. Ale chcem upozorniť na zmeny v § 19 ods. 1 písm. c), kde sa slovo „trojnásobok“ nahrádza slovom „štvornásobok“. Čiže je to nenápadné slovo, ale znamená, ako sa hovorilo už v odôvodnení, že návrhom sa upravuje horná hranica pokuty uloženej vedúcemu zamestnancovi a štatutárnemu orgánu podľa § 19 ods. 1 písm. c) zákona č. 125/2006 Z. z. inšpektorátom  práce. Toto ustanovenie sa upravuje so zreteľom na novelu § 181 ods. 1 a § 186 ods. 2 Zákonníka práce, podľa ktorého sa zvyšuje na štvornásobok suma, ktorú môže zamestnávateľ požadovať od zamestnanca v prípade vzniku škody. Takže aj takéto situácie terajšia koaličná zostava rieši.  Samozrejme, v súvislosti s navrhovanými zmenami je potrebné prečíslovanie  novelizačných bodov a článkov. Takže vzhľadom na dominantnú tematiku ja by som  skončil. Ďakujem vám za pozornosť.
Hort, Milan, podpredseda NR SR (2011-07-11):
Reagovať na faktické poznámky bude pani poslankyňa Rošková. Nech sa páči.
P. Paška, predseda NR SR: (2009-06-24):
(Hlasovanie.) 141 prítomných, 137 za, 1 proti, 1 sa zdržal, 2 nehlasovali. Aj tento návrh uznesenia sme schválili. Ďakujem pekne pánovi poslancovi Lukšovi. Pán predseda výboru pre financie, rozpočet a menu pán poslanec Burian uvedie hlasovanie o návrhu uznesenia k návrhu záverečného účtu verejnej správy Slovenskej republiky za rok 2008. Je to tlač 1075.
Bugár, Béla, podpredseda NR SR (2017-05-16):
Pán poslanec Baránik.
P. Hrušovský, predseda NR SR: (2005-10-28):
(Hlasovanie.) 130 prítomných, 128 za návrh, 2 nehlasovali. Návrh sme schválili. Pristúpime k tretiemu čítaniu . Otváram rozpravu. Pýtam sa prítomných pánov poslancov, či sa chce niekto prihlásiť do rozpravy. Konštatujem, že nie, preto ju vyhlasujem za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru návrh zákona schváliť. (Hlasovanie.) 127 prítomných, 124 za návrh, 1 sa zdržal, 2 nehlasovali. Ďakujem, pán poslanec. Národná rada Slovenskej republiky vládny návrh zákona o podmienkach predaja výrobkov a poskytovania služieb na trhových miestach schválila . Poprosím pána poslanca Maroša Kondróta, aby z poverenia výboru pre hospodárstvo, privatizáciu a podnikanie predložil Národnej rade návrhy hlasovaní k prerokúvanému vládnemu návrhu zákona o obchodovaní s vojenským materiálom, o živnostenskom podnikaní a o strelných zbraniach a strelive (tlač 1253). Nech sa páči, pán poslanec.
Gašpar, Tibor, poslanec NR SR (2024-02-08):
Ďalej budeme hlasovať o bode 248 druhého pozmeňujúceho návrhu poslanca Galka.
K. Tóthová, poslankyňa: (2009-10-28):
Opätovne si dovolím zdôrazniť, vidím, že tu mám svojich dvoch kolegov, s ktorými som už na túto tému komunikovala, že nečinnosť je nezákonnosť a za nezákonnosť treba vyvodiť dôsledky. Teda ak sú problémy v distribúcii učebných textov, tak sa potom treba obrátiť na riadenie rezortu, na pána ministra a uviesť príklady a odstrániť tieto nedostatky v praxi, ale nie s tým zdôvodňovať nový zákon. Viete, to, čo tu predkladáte, má síce pekné zdôvodňujúce vety, ale nie sú v súlade, znovu hovorím, so štandardizáciou vedomostnej úrovne a sledujú jeden výsledok, alebo ak chcete, aby som vás neobvinila, že niečo sledujete, tak vám poviem, čo bude výsledkom toho zákona, čo vy predkladáte. Na severe Slovenska sa budú používať úplne iné učebné texty ako na juhu Slovenska, a to je neprijateľné, vážení. Opakujem, na severe Slovenskej republiky sa budú používať úplné iné učebnice ako na juhu Slovenskej republiky. A teraz nechcem vidieť, keď prejdú detičky zo severu na juh alebo z juhu na sever, keď budú skúšky, áno, keď sa budú robiť skúšky štandardizácie úrovne, ako to bude vyzerať. Dovolávate sa, pani poslankyňa, aj vy máte desať prštekov, však? (Smiech v sále.) Aj tlačidlo máte, nech sa páči.
B. Bugár, podpredseda NR SR: (2002-05-17):
Teraz dávam slovo spoločnému spravodajcovi z výboru pre hospodárstvo, privatizáciu a podnikanie pánovi poslancovi Bartošovi znovu, aby informoval Národnú radu o prerokúvaní uvedeného návrhu vo výboroch. S. Bartoš, poslanec: Ďakujem pekne. Dámy a páni, Výbor Národnej rady Slovenskej republiky pre hospodárstvo, privatizáciu a podnikanie v súlade s § 78 a s § 88 zákona Národnej rady č. 350/1996 Z. z. o rokovacom poriadku Národnej rady predkladá Národnej rade spoločnú správu výborov Národnej rady Slovenskej republiky k návrhu na vyslovenie súhlasu Národnej rady Slovenskej republiky s Doplnkovým protokolom č. 10 k Stredoeurópskej dohode o voľnom obchode (tlač 1279). Predseda Národnej rady pridelil tento návrh trom výborom Národnej rady: výboru pre financie, rozpočet a menu, výboru pre pôdohospodárstvo a výboru pre hospodárstvo, privatizáciu a podnikanie, pričom posledne menovaný výbor určil aj za gestorský výbor. Všetky tri výbory prerokovali uvedený návrh a odporúčali Národnej rade vysloviť súhlasné stanovisko s predloženým návrhom. Preto aj gestorský výbor na základe rokovaní výborov v súlade s § 88 ods. 2 a 3 rokovacieho poriadku bude odporúčať Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Doplnkovým protokolom č. 10 k Stredoeurópskej dohode o voľnom obchode.
Kuffa, Štefan, poslanec NR SR (2023-03-16):
No ale teraz mám čo hovoriť? Dobre, ale ten babinec to tam prevýšil. Ale teraz mám hovoriť, že čo som počul? Mužské hlasy? Prosím vás pekne, mladí ľudia, nenechajte sa... (Prerušenie vystúpenia časomerom.)
Záhumenský Marian, poslanec NR SR (2014-05-16):
A teraz pristúpime k pozmeňovaciemu návrhu pána poslanca Hubu, o všetkých štyroch bodoch spoločne.
Dostál, Ondrej, poslanec NR SR (2021-10-06):
Pán poslanec Čepček, priznám sa, že trošku mi uniká, o čom ste hovorili, čo má antikoncepcia spoločné s pármi rovnakého pohlavia, lebo teda podľa mojich informácií páry rovnakého pohlavia antikoncepciu nepoužívajú. A ak ste chceli povedať, že používanie antikoncepcie je hriech, tak by som vás rád upozornil, že tohto hriechu sa dopúšťajú iba páry rôzneho pohlavia.
Danko, Andrej, predseda NR SR (2016-05-25):
Ďakujem, pán poslanec. Vyhlasujem všeobecnú rozpravu za skončenú. Poprosím, chce sa k rozprave, chce k rozprave zaujať stanovisko navrhovateľ? Ďakujem, pán poslanec, nie. Poprosím, chce sa vyjadriť pani spravodajkyňa? Nie. Ďakujem, pani poslankyňa. Vzhľadom na uvedené prerušujem rokovanie o tomto bode programu. Nech sa páči, procedurálna.
Figeľ, Ján, podpredseda NR SR (2012-06-26):
Ďakujem pekne. S reakciou pán poslanec Beblavý.
F. Petrák, poslanec: (2002-08-20):
J. Migaš, predseda NR SR: Hlasujeme. Hlasujeme.
Šudík, Tomáš, poslanec NR SR (2022-09-22):
Ja by som vám chcel poďakovať, že máte záujem riešiť danú problematiku, ktorá sa týka možno aj viacerých rodín, ktoré na Slovensku sú, a tú ochranu detí, čo je veľmi dôležité. A držím vám palce vo vašej práci a verím, že to dotiahnete k úspešnému záveru. Ďakujem.
Fecko, Martin, poslanec NR SR (2022-10-26):
Ďakujem pekne, pán predsedajúci. Pán navrhovateľ, chcel by som sa opýtať, že vyhodili sme tam odsek 8, že ministerstvo môže v odôvodnených prípadoch meniť výšku percentuálnej distribúcie použiteľného výnosu z dražieb kvót podľa odseku 4. Bolo to asi to, že boli nejaké skúsenosti, nejaké neblahé alebo nekalé, alebo nejaké iné akcie. Pretože aj ten pozmeňovák vyzerá, že reaguje na tie odseky, ktoré sa odsek 8 vypadol. Takže chcel by som ešte prípadne sa opýtať, že čo bolo dôvodom, že ministerstvo nebude môcť tieto sadzby akože v odôvodnených prípadoch, teda jak je tam spomínané, meniť. Keby sa dalo odpovedať. Ďakujem veľmi pekne.
Kollár, Boris, predseda NR SR (2021-09-22):
Prosím, prezentujme sa a hlasujeme. (Hlasovanie.) Prítomných 138 poslancov, za 90, proti 43, zdržali sa 5. Uvedený návrh sme schválili. Nakoľko sme v treťom čítaní , pristúpime k tretiemu čítaniu o návrhu zákona, otváram rozpravu v rámci tretieho čítania. Hlási sa niekto z poslancov do rozpravy? Nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Pellegrini, Peter, predseda NR SR (2015-01-27):
Ďakujem pekne. S faktickou poznámkou pán poslanec Poliačik. Nech sa páči.
Laššáková, Jana, podpredsedníčka NR SR (2014-01-30):
Pán poslanec Záhumenský, nech sa páči.
Blaha, Ľuboš, poslanec NR SR (2015-04-15):
Ďakujem pekne. Len naozaj, pán Kadúc má v jednom pravdu, že prichádzame ako záchrancovia, je to tak. (Reakcia z pléna a protestný potlesk, ktorý trval počas celej faktickej poznámky.) Proste tento problém má podobu alebo polohu príčin a polohu riešení. Príčiny tohto problému, za to môže proste pravica. (Výkriky z pléna, prerušenie vystúpenia predsedajúcou.)
Hrušovský, Pavol, predseda NR SR (2012-02-29):
V článku 1 siedmy bod znie: V § 6 odsek 4 sa slová „obrany štátu“ nahrádzajú slovami „obrany a bezpečnosti štátu“. Hlasujeme o tejto pripomienke, páni poslanci. Prezentujme sa a hlasujeme. (Hlasovanie.) 136 prítomných, 133 za návrh, 2 sa zdržali, 1 nehlasoval. Neschválili sme návrh. (Reakcie z pléna.) Pardon, schválili sme návrh. Teraz, páni poslanci, pristúpime k hlasovaniu o zákone, ktorý pán prezident vrátil na opätovné prerokovanie ako celku so schváleným...